Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: az 1992. évi II. törvény szerinti részarány-földtulajdonosra,
Paragraph Index: 2758

(3) Ha a kifizetõ a kifizetésrõl szóló igazolás kiállítását követõen tárja fel, hogy a magánszemély adóját, adóelõlegét nem a törvényben meghatározottak szerint állapította meg és vonta le, a feltárt hibát nyilvántartásba veszi és az adókülönbözet összegérõl, a kifizetés jogcímérõl, valamint a kifizetésrõl szóló igazolás kiállításának idõpontjáról az adóazonosító szám feltüntetésével 15 napon belül bejelentést tesz a magánszemély állami adóhatóságához és lehetõsége szerint értesíti a magánszemélyt. Amennyiben a hiba a törvényben meghatározottnál alacsonyabb összegû adó, adóelõleg levonását eredményezte, a kifizetõ az igazolás kiállításának napjától a nyilvántartásba vétel napjáig a levonni elmulasztott adó, adóelõleg után önellenõrzési pótlékot állapít meg, vall be, és fizet meg. A kifizetõ a bejelentési, az önellenõrzési pótlék megállapítási és bevallási kötelezettség teljesítésével mentesül az adólevonási kötelezettség megsértésével összefüggõ jogkövetkezmények alól. A munkáltató az elõbbi szabály alapján jár el, ha az összesített igazolás kiállítását követõen tárja fel tévedését.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes